***ПРОЕКТ НА ДОГОВОР***

Днес, ..........................2016 г., в с. Кайнарджа, между ОБЩИНА КАЙНАРДЖА, с ЕИК 000565430 и адрес с. Кайнарджа, ул. „Димитър Дончев” № 2, представлявана от Любен Жеков Сивев - Кмет на Община Кайнарджа и Десислава Илиева Ефремова – Главен счетоводител наричано по-долу "ВЪЗЛОЖИТЕЛ", от една страна,

и

от друга страна .............................................**, ЕИК № ..............................**, представлявано от ................................................................**,** със седалище и адрес на управление гр. ............., ..........................................., наричан за краткост **ИЗПЪЛНИТЕЛ,**

в изпълнениезаповед за класиране № РД- ………../ ……………2016г. на кмета на Община Кайнарджа за процедура открита с Решение № РД ...................../..................2016 г. Уникален № в регистъра на АОП .................. и на основание чл.112, ал.1 и 6 във връзка с чл.106, ал.6 и чл. 108, т.1 от Закона за обществените поръчки,

се сключи настоящия договор за следното:

**І. ПРЕДМЕТ НА ДОГОВОРА**

**Чл.1. (1) ВЪЗЛОЖИТЕЛЯТ** възлага**,** а **ИЗПЪЛНИТЕЛЯТ** приема да извърши

 **1.„Доставка на нов лек автомобил за нуждите на общинска администрация Кайнарджа“;**

**2**. За краткост предметът на настоящия договор (чл.1, ал.1, т.1) ще се нарича “доставка”;

**3.** Да изпълни доставката в съответствие с изискванията на Техническата спецификация на ВЪЗЛОЖИТЕЛЯТ, Техническото предложение на ИЗПЪЛНИТЕЛЯ – Приложение 2, Ценовото предложение на ИЗПЪЛНИТЕЛЯ – Приложение 3, които са неразделна част от настоящия договор и в сроковете по раздел ІІ от настоящия договор.

**4**. Мястото на доставка е: Сектор Пътна полиция Силистра – с. Калипетрово, Шуменско шосе.

 (2).Да извършва гаранционно обслужване на транспортното средство по чл.1, ал.1 т.1. при спазване на уговореното в раздел VІІ от настоящия договор.

**ІІ. СРОК И МЯСТО НА ДОСТАВКА**

**Чл.2. (1**) Срокът на доставка на автомобила по чл.1, ал.1, т.1 e:………………

 ……. (словом ……………………..) календарни дни, от **подписване на настоящия договора.**

1.2. За дата на доставката се счита датата на предаването на автомобила и двустранното подписване на приемо- предавателния протокол по чл.3, ал.2.

(2) Сроковете на гаранционната поддръжка на автомобила, предмет на договора, е ……. (.................) години или …….(.................) хиляди километра с комплексно покритие (събитието, което настъпи първо) съгласно Техническо предложение за изпълнение на поръчката.

 **Чл.3. (1) А**втомобила и придружаващите го документи, фактури и други, свързани с изпълнението на поръчката трябва да се доставят в сервиз или търговски обект който, да е на не повече от 150 км от Община Кайнарджа.

**(2)** Извършената доставка се удостоверява с двустранно подписан от представител на **ВЪЗЛОЖИТЕЛЯ** и представител на **ИЗПЪЛНИТЕЛЯ** приемо - предавателен протокол.

**ІII. ЦЕНА И НАЧИН НА ПЛАЩАНЕ**

**Чл.4. (1)** Стойност на автомобила, възлиза на **...................** лв. (.............................................................................лева) без ДДС, съгласно Ценовото предложение на ИЗПЪЛНИТЕЛЯ, съответно .......................... лв. (.............................................................................лева) с включено ДДС.

**(2)** Цената включва стойността на автомобила и окомплектованост съгласно Техническата спецификация на ВЪЗЛОЖИТЕЛЯТ и техническото предложение на **ИЗПЪЛНИТЕЛЯ**, както и всички транспортни разходи франко до мястото на доставка.

**(3)** Плащането на цената по предходната алинея се извършва по банков път, както следва:

1. Авансово плащане в размер на 20 % (двадесет процента) от общата стойност на договора, платими в срок до 14 (четиринадесет) календарни дни, считано от представяне на фактура от ИЗПЪЛНИТЕЛЯ, оформена и издадена съгласно и при спазване на нормите на действащото българско законодателство;
2. Окончателно плащане в размер на 80%(осемдесет процента) от общата стойност, разликата между стойността на договора и авансовото плащане - в срок до 14 (четиринадесет) календарни дни, считано от датата на доставка на автомобилите, съгласно чл.2 и чл.3 и представена оригинална фактура, оформена и издадена съгласно и при спазване на нормите на действащото българско законодателство;

 **б)** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи.

**(4)** Банковите реквизити на **ИЗПЪЛНИТЕЛЯ,** за заплащане на сумите по настоящия договор са:

IBAN -----------------------------------------------------,

BIC -------------------------------------------------------,

При банка: -------------------------------------------------------

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.5. (1) ВЪЗЛОЖИТЕЛЯТ** има право да получи доставката на автомобила в срока и съгласно условията, договорени между страните, в съответствие с предложението на **ИЗПЪЛНИТЕЛЯ**, с което той е участвал в процедурата за възлагане на обществена поръчка.

**(2) ВЪЗЛОЖИТЕЛЯТ** има право да осъществява контрол във връзка с изпълнение на договора относно срока, качеството и др., без с това да пречи на **ИЗПЪЛНИТЕЛЯ**.

**(3)** Когато **ИЗПЪЛНИТЕЛЯТ** се е отклонил от изискванията за доставката по чл.1 от настоящия договор, **ВЪЗЛОЖИТЕЛЯТ** има право да откаже приемането на автомобила, както и да откаже да заплати съответното възнаграждение по чл. 4 от този договор, докато **ИЗПЪЛНИТЕЛЯТ** не изпълни своите задължения;

**(4) ВЪЗЛОЖИТЕЛЯТ** има право да получава точна и навременна информация, която е от съществено значение за изпълнението на настоящия договор.

**Чл.6. (1)** **ВЪЗЛОЖИТЕЛЯТ** се задължава да окаже необходимото съдействие на **ИЗПЪЛНИТЕЛЯ** за изпълнение на договора.

**(2) ВЪЗЛОЖИТЕЛЯТ** се задължава да приеме от **ИЗПЪЛНИТЕЛЯ** доставения автомобил, чрез подписване на приемо-предавателен протокол, да прегледа автомобила и при наличие на несъответствия с договореното качество, технически параметри и допълнително оборудване писмено да уведоми **ИЗПЪЛНИТЕЛЯ** преди подписване на приемо-предавателния протокол.

**(3) ВЪЗЛОЖИТЕЛЯТ** може да откаже да получи автомобила, ако техническите параметри не съответстват на Техническите параметри, при които **ИЗПЪЛНИТЕЛЯТ** е бил определен за изпълнител.

**(4) ВЪЗЛОЖИТЕЛЯТ** се задължава да упълномощи свой представител за приемо- предаване на автомобила с приемо- предавателен протокол, в който се отразяват несъответствията с ***Техническо предложение за изпълнение на поръчката***, ако има такива.

**(5) ВЪЗЛОЖИТЕЛЯТ** се задължава да извърши за своя сметка регистрация на автомобила и всички останали действия съгласно действащата нормативна уредба.

**(6) ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** уговорената цена съгласно чл. 4 от настоящия договор.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.7. ИЗПЪЛНИТЕЛЯТ** се задължава:

1. Да извърши доставката – предмет на настоящия договор на свой риск, в съответствие с изискванията на **ВЪЗЛОЖИТЕЛЯ** ив срока по чл.2, ал.1;

2. Да изпълнява задълженията си по договора с грижата на добър търговец;

3. Да прехвърли на **ВЪЗЛОЖИТЕЛЯ** правото на собственост на автомобила, предмет на договора по съответния ред и да му ги предаде, ведно с всички необходими, с оглед правилната им експлоатация, технически документи, при спазване на договорените условия и срокове;

4. Да предостави на **ВЪЗЛОЖИТЕЛЯ** всички необходими документи, за регистрацията на автомобила съгласно Закона за движение по пътищата;

5. Да издаде фактура за извършената доставка.

6. Да не преотстъпва на трети лица изпълнението на договорните взаимоотношения;

7. Да предостави на **ВЪЗЛОЖИТЕЛЯ** всички необходими документи свързани с Инструкция за експлоатация и Гаранционна и сервизна книжка;

8. Да сключи договор/договори за подизпълнение с посочените в офертата му подизпълнители и да предостави оригинален екземпляр на **ВЪЗЛОЖИТЕЛЯ** в 3-дневен срок.

**Чл.8. ИЗПЪЛНИТЕЛЯТ** се задължава, без съгласието на **ВЪЗЛОЖИТЕЛЯ**, да не предоставя на физически и юридически лица документи и информация, свързани с изпълнението на доставката и договора като цяло.

**Чл.9.** При точно изпълнение на доставката **ИЗПЪЛНИТЕЛЯТ** има право да получи уговореното в настоящия договор възнаграждение в посочените срокове и условия.

**Чл.10. ИЗПЪЛНИТЕЛЯТ** се задължава да осигури за своя сметка всичко необходимо за изпълнението на доставката и да изпълнява задълженията си по този договор с грижата на добрия търговец, качествено, в срок и без отклонения.

**VІ. РЕД ЗА ИЗПЪЛНЕНИЕ НА ДОСТАВКАТА**

**Чл.11. (1)** Към автомобила **ИЗПЪЛНИТЕЛЯТ** предоставя на **ВЪЗЛОЖИТЕЛЯ** следните документи:

* Европейско типово одобрение за движение по цялата европейска пътна мрежа или допълнително типово одобрение за движение по пътищата на Република България или еквивалент;
* Всички необходими документи, за регистрацията на автомобила, съгласно Закона за движение по пътищата;
* Инструкция за експлоатация;
* Гаранционна и сервизна книжка;

**(2)** Правото на собственост и рискът от случайното погиване на автомобила преминава от **ИЗПЪЛНИТЕЛЯ** върху **ВЪЗЛОЖИТЕЛЯ** от момента на подписване на приемо- предавателния протокол.

**Чл.12.** **ИЗПЪЛНИТЕЛЯТ** гарантира срещу скрити фабрични дефекти на доставения автомобил, при условие, че са спазени изискванията за експлоатация и възникналите дефекти не са резултат от обикновено износване, неправилно съхранение или ползване. Наличието на скрити фабрични дефекти се констатира с протокол.

**Чл.13.** Рекламации относно качеството и скрити дефекти се правят в тридневен срок от откриването им, но не по-късно от изтичане на срока по чл.14 от този договор.

**VІІ. ГАРАНЦИОННО ОБСЛУЖВАНЕ**

**Чл.14. (1) ИЗПЪЛНИТЕЛЯТ** предоставя на **ВЪЗЛОЖИТЕЛЯ** срок за пълна гаранционна поддръжка на превозното средство от ............ (.............. *словом*) години или …….. 000 км. с комплексно покритие(събитието, което настъпи първо), считано от датата на доставяне на автомобила до мястото на изпълнение.

 **(2)** Пълната гаранция покрива всички производствени или монтажни дефекти, възникнали при нормална експлоатация на автомобила, както и разходите за транспорт до най-близкия сервиз на **ИЗПЪЛНИТЕЛЯ** при условие, че не е в резултат на настъпило застрахователно събитие.

 **(3)** Срокът на гаранционно обслужване започва да тече, считано от датата на подписване на приемо – предавателния протокол по чл.3, ал.2.

**Чл.15.** **ИЗПЪЛНИТЕЛЯТ** гарантира нормалното функциониране на доставения автомобил от датата на доставката, при спазване на условията, описани в гаранционната карта.

**Чл.16.** Всички дефекти, появили се в гаранционния срок, които не са причинени от неправилно действие на **ВЪЗЛОЖИТЕЛЯ,** неговите служители и/или на лицата, ползващи и управляващи съответния автомобил, се отстраняват от и за сметка на **ИЗПЪЛНИТЕЛЯ**.

**Чл.17. ИЗПЪЛНИТЕЛЯТ** не отговаря за повреди и отклонения от качеството на предоставения автомобил, когато те са в резултат на неспазване на гаранционните условия за експлоатацията му от страна на **ВЪЗЛОЖИТЕЛЯ,** неговите служители и/или на лицата, ползващи и управляващи съответния автомобил.

**Чл.18.** В рамките на гаранционния срок **ИЗПЪЛНИТЕЛЯТ** е длъжен да предприеме действия по направената рекламация не по-късно от …….часа (………..) часа от дата на официално заявяване на рекламацията в упълномощените от **ИЗПЪЛНИТЕЛЯ** сервизи.

 **Чл.19**. В рамките на гаранционния срок по чл.14, ал.1 ИЗПЪЛНИТЕЛЯТ ремонтира и/или обслужва автомобила, предмет на договора, в срок от 5 (пет) дни от уведомяването му от ВЪЗЛОЖИТЕЛЯ за необходимостта от ремонт и/или обслужване. Уведомяването е валидно, когато е изпратено по пощата (с обратна разписка), по факс, електронна поща или предадени чрез куриер срещу подпис на приемащата страна.

**Чл.20**. В случай, че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен в рамките на гаранционния срок, той е длъжен да ги отстрани в срок от 5 (пет) дни от уведомяването му от ВЪЗЛОЖИТЕЛЯ за собствена сметка.

**VIII. НЕИЗПЪЛНЕНИЕ, САНКЦИИ И НЕУСТОЙКИ**

**Чл. 21**.Страните не отговарят за неизпълнение на задълженията си по настоящия договор, ако то се дължи на непреодолима сила.

**Чл. 22.** В случай, че по вина на **ИЗПЪЛНИТЕЛЯ** не бъде спазен срока за доставка по чл.2, от настоящия договор, **ИЗПЪЛНИТЕЛЯТ** е длъжен да заплати на **ВЪЗЛОЖИТЕЛЯ** неустойка в размер на 1% (един процент) от стойността на автомобила посочена в чл. 4, ал.1, за всеки просрочен ден, но не повече от 20% (двадесет процента) от тази цена. В тези случаи възложителят има право да прихване дължимата неустойка от възнаграждението по чл. 4, ал.1.

**Чл. 23.** В случай, че по вина на **ИЗПЪЛНИТЕЛЯ** не бъде спазен срока по чл.18, чл.19 и чл.20 от настоящия договор, **ИЗПЪЛНИТЕЛЯТ** е длъжен да заплати на **ВЪЗЛОЖИТЕЛЯ** неустойка в размер на 1% (един процент) от стойността на автомобила посочена в чл. 4, ал.1, за всеки просрочен ден, но не повече от 20% (двадесет процента) от тази цена.

**Чл.24** **/1/** В случай, че по вина на **ВЪЗЛОЖИТЕЛЯ** не бъдат спазени сроковете за плащане, същият дължи законната лихва върху просрочената сума за периода на забавата.

**/2/** Плащането на предвидените неустойки в този договор не лишава изправната страна от правото да търси обезщетение за претърпени вреди и пропуснати ползи над размера на неустойката.

**IX. ПРЕКРАТЯВАНЕ НА ДОГОВОРА**

**Чл.25.** Настоящият договор се прекратява:

от страна на **ВЪЗЛОЖИТЕЛЯ** с 15 дневно писмено предизвестие, ако в резултат на обстоятелства, възникнали след сключването му, не е в състояние да изпълни своите задължения;

с изпълнение на договора и изтичане срокът му на действие;

по взаимно съгласие между страните, изразено в писмена форма;

при виновно неизпълнение на задълженията на една от страните по договора с 10/десет/ дневно писмено предизвестие от изправната до неизправната страна;

в случай, че **ИЗПЪЛНИТЕЛЯТ** забави с повече от 30 (тридесет) календарни дни доставката на автомобилите съгласно срока за доставка;

в други случаи, предвидени от закона.

**Чл.26.** В случай на прекратяване на договора по вина на **ВЪЗЛОЖИТЕЛЯТ**, и **ИЗПЪЛНИТЕЛЯТ** е извършил доставката, то **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** доставения до момента на прекратяването автомобил.

**Х. ЗАКЛЮЧИТЕЛНИ РАЗПОРЕДБИ**

**Чл.27.** Всички спорове, възникнали между страните при и по повод изпълнението на настоящия договор, ще се решават по пътя на преговори, а при липса на съгласие - от компетентния съд.

**Чл.28.** За всички неуредени въпроси в настоящия договор ще се прилагат разпоредбите на действащото българско законодателство.

**Чл.29.** Всички съобщения или уведомления при изпълнение на този договор страните ще правят в писмен вид по пощата или по факс, като за дата на получаването им ще се счита датата на завеждане в деловодството на страната или датата на получаването им по факс. Съобщения или уведомления получени след 17:00 часа или получени в неработен ден ще се считат за получени в следващия работен ден.

Адрес и лица за кореспонденция:

За ВЪЗЛОЖИТЕЛЯ: адрес ...................тел...................факс........... Лице за контакт:..................

За ИЗПЪЛНИТЕЛЯ адрес................тел...................факс........... Лице за контакт:.......................

Настоящият договор се изготви и подписа в три еднообразни екземпляра – два за ВЪЗЛОЖИТЕЛЯ и един - за ИЗПЪЛНИТЕЛЯ.

**Приложения:** Ценовото предложение и Предложение за изпълнение на поръчката.

### ВЪЗЛОЖИТЕЛ: ИЗПЪЛНИТЕЛ:

Кмет на Община Кайнарджа

Любен Сивев

………………………………..

Гл. Счетоводител

Десислава Ефремова

………………………………..

СЪГЛАСУВАНО:

1. Юрист:…………….

 /Иван Антонов /

2.Финансов контрольор :…………

 /Христина Петкова/